text: 75-årig mand dræbt i alvorlig ulykke ved Årre
  02 februar 2017 kl. 10.11
  Syd- og Sønderjyllands Politi oplyser, at en 75-årig mand fra Grinsted har mistet livet ved  en alvorlig trafikulykke på Tingvejen mellem Grindsted og Esbjerg.
  Den 75-årige sad ved rattet i en personbil,  der stødte frontalt sammen med en lastvogn, hvorved personbilen brød i brand. 
  Af endnu ukendte årsager er personbilen kommet over den forkerte vejside, hvor den ramte lastvognen.
  Ulykken blev anmeldt klokken 10.40. 
  - Vi har haft en bilinspektør på ulykkesstedet for at undersøge de involverede køretøjer. Det ligger fast at personbilen pludselig drejer over i lastbilen, siger vagtchef Søren Strægaard, Syd- og Sønderjyllands Politi, til TV SYD.
  Tingvejen var spærret for kørsel i begge retninger frem ved 13.30-tiden.
  KLIK og se mere tv på localeyes.dk
  Tingvejen er åben igen for færdsel efter færdselsuheldet tidligere på dagen. #politidk
  
  Tingvejen ved Årre er spærret ca. 1 time endnu på grund af uheldet tidligere på dagen. #politidk
  
  Alvorligt færdselsuheld Tingvejen ud for Årre, Her er der ild i en bil. Hele vejen vil være spærret et stykke tid. Nærmere følger. #politidk
  
  